Source: https://www.employment.gov.sk/sk/rodina-socialna-pomoc/socialne-sluzby/ostatne/usmernenie-ministerstva-prace-socialnych-veci-rodiny-sr-k-zuctovaniu-financneho-prispevku-financovanie-socialnej-sluzby-a.html
Timestamp: 2019-03-24 19:27:11+00:00

Document:
Usmernenie MPSVR SR k zúčtovaniu finančného príspevku na financovanie sociálnej služby a finančného príspevku na poskytovanie sociálnej služby na rozpočtový rok 2015 - MPSVR SR
Úvod > Rodina a sociálna pomoc > Sociálne služby > Usmernenie MPSVR SR k zúčtovaniu finančného príspevku na financovanie sociálnej služby a finančného príspevku na poskytovanie sociálnej služby na rozpočtový rok 2015
Usmernenie MPSVR SR k zúčtovaniu finančného príspevku na financovanie sociálnej služby a finančného príspevku na poskytovanie sociálnej služby na rozpočtový rok 2015
V súlade s článkom IV Zmluvy o poskytnutí finančného príspevku na financovanie sociálnej služby v zariadení sociálnych služieb podľa § 71 ods. 6 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“), (ďalej len „zmluva“) resp. Zmluvy o poskytnutí finančného príspevku na poskytovanie sociálnej služby podľa § 78a zákona o sociálnych službách (ďalej len „zmluva“) je obec ako prijímateľ finančného príspevku na financovanie sociálnej služby v zariadení sociálnych služieb podľa § 71 ods. 6 zákona o sociálnych službách (ďalej len „finančný príspevok) a neverejný poskytovateľ ako prijímateľ finančného príspevku na poskytovanie sociálnej služby v zariadení sociálnych služieb podľa § 78a zákona o sociálnych službách (ďalej len „finančný príspevok“) povinný predložiť Ministerstvu práce, sociálnych vecí a rodiny Slovenskej republiky (ďalej len „ministerstvo“) ako poskytovateľovi finančného príspevku zúčtovanie tohto finančného príspevku poskytnutého na rozpočtový rok 2015 v termíne do 31. marca rozpočtového roka nasledujúceho po nadobudnutí účinnosti tejto zmluvy, t.j. do 31. marca 2016 .
Ak prijímateľ finančného príspevku poskytnutého na rozpočtový rok 2015 nepredloží ministerstvu zúčtovanie do 31.marca 2016 a nevráti do 31.marca 2016 na príslušný účet ministerstva podľa zmluvy nevyčerpaný finančný príspevok za rok 2015 a nepoukáže výnosy z finančného príspevku za rok 2015 spolu so zaslaním avíza o vrátení nevyčerpaného finančného príspevku za rok 2015 podľa zmluvy, tomuto prijímateľovi, ak bude prijímateľom finančného príspevku na rozpočtový rok 2016, ministerstvo pozastaví vyplatenie finančného príspevku poskytnutého na rozpočtový rok 2016 na 2. štvrťrok, resp. na ďalšie nasledujúce štvrťroky 2016, a to do doby predloženia zúčtovania finančného príspevku poskytnutého na rozpočtový rok 2015 a vrátenia nevyčerpaného finančného príspevku za rok 2015 a poukázania výnosov z finančného príspevku za rok 2015 na príslušný účet ministerstva podľa zmluvy, spolu so zaslaním avíza ministerstvu o vrátení nevyčerpaného finančného príspevku za rok 2015 a poukázaní výnosov z finančného príspevku za rok 2015 podľa zmluvy.
V zúčtovaní poskytnutého finančného príspevku prijímateľ ministerstvu uvedie:
číslo zmluvy, obchodné meno alebo názov poskytovateľa sociálnej služby v zariadení sociálnych služieb,
výšku poskytnutého finančného príspevku,
výšku príjmov z úhrady za sociálnu službu od prijímateľov sociálnej služby a osôb uvedených v § 73 ods. 9 a 10 zákona o sociálnych službách v roku 2015,
výšku všetkých disponibilných finančných zdrojov určených na poskytovanie sociálnej služby v zariadení sociálnych služieb v roku 2015,
neobsadený počet miest v zariadení sociálnych služieb v dňoch,
výšku vráteného finančného príspevku z dôvodu neobsadenia miest k 31.12.2015 vypočítaného podľa pokynu v závere usmernenia,
výšku finančného príspevku vráteného v termíne od 1.1.2016 do 31.3.2016 z dôvodu neobsadenia miest v roku 2015 vypočítaného podľa pokynu v závere usmernenia,
výšku disponibilných finančných zdrojov na skutočný počet klientov,
výšku ekonomicky oprávnených nákladov spojených s poskytovaním sociálnej služby v zariadení podľa prílohy č. 1 zmluvy v roku 2015 (vrátane miezd a poistného za december 2015 uhradených v januári 2016) v zmysle § 72 ods.5 zákona o sociálnych službách,
výšku vrátených finančných prostriedkov z poskytnutého finančného príspevku vyplývajúcich zo zúčtovania a sumár za prijímateľa finančného príspevku,
čestné vyhlásenie prijímateľa o tom, že finančné prostriedky boli použité v súlade s podmienkami zmluvy a so všeobecne záväznými právnymi predpismi a boli vyčerpané v plnej výške, resp. nevyčerpaná časť bola vrátená na príslušný účet ministerstva, podpísané štatutárnym zástupcom a opatrené odtlačkom pečiatky prijímateľa.
Údaje v zúčtovaní uvedené pod písm. b) až písm. k) uvedie prijímateľ finančného príspevku v členení podľa jednotlivých zariadení uvedených v Prílohe č. 1 zmluvy.
Vzor zúčtovania finančného príspevku na financovanie sociálnej služby podľa § 71 ods. 6 (príloha „verejný poskytovateľ“) a vzor zúčtovania finančného príspevku na poskytovanie sociálnej služby podľa § 78a (príloha „neverejný poskytovateľ“): v oboch prílohách sú dva vzory tlačív k vyúčtovaniu v dvoch hárkoch :
zúčtovanie - verejný poskytovateľ: vo formáte.xlsx , vo formáte.ods
zúčtovanie - neverejný poskytovateľ: vo formáte .xlsx , vo formáte .ods
Výnosy z finančného príspevku a nevyčerpaný finančný príspevok, ktoré neboli vrátené do konca roka 2015, je prijímateľ povinný poukázať bezhotovostným prevodom na účet ministerstva takto:
vrátený finančný príspevok z dôvodu neobsadených miest alebo nevyčerpaný finančný príspevok alebo finančný príspevok vo výške dosiahnutého kladného rozdielu na účet ministerstva číslo vo formáte IBAN: SK70 8180 0000 0070 0010 6835, najneskôr do 31.3.2016,
výnosy (rozdiel medzi úrokom vzniknutým zo sumy prideleného finančného príspevku po odpočítaní alikvotnej časti poplatku za vedenie účtu prijímateľa, príp. celého poplatku) na účet ministerstva číslo vo formáte IBAN: SK18 8180 0000 0070 0010 6704, najneskôr do 31.3.2016.
Nevyčerpané finančné prostriedky sa podľa § 8a ods. 7 zákona o rozpočtových pravidlách nevracajú, ak ich suma nepresiahne 5,- eur.
V prípade akýchkoľvek otázok kontaktujte, prosím zamestnancov odboru rozpočtu a financovania ministerstva:
Ing. Elenu Jankovú, t. č. 02/2046 2174, e-mail elena.jankova@employment.gov.sk,
Ing. Mareka Siváka, t. č. 02/2046 2170, e-mail marek.sivak@employment.gov.sk.
Pokyn k výpočtu výšky vrátených finančných prostriedkov z neobsadených miesto v zariadení sociálnych služieb za rok 2015
Prijímateľ finančného príspevku zúčtuje a vráti finančný príspevok za neobsadené miesto v trvaní celého 4. štvrťroka 2015 v rámci zúčtovania finančného príspevku na rozpočtový rok 2015 najneskôr do 31.marca 2016.
Zariadenie vrátilo k 10. aprílu 2015 na príslušný účet ministerstva v zmysle článku IV bodu 4.6 zmluvy finančný príspevok za neobsadené miesto v trvaní celého štvrťroka (január, február, marec), t.j. 320 eur x 1 miesto x 3 mesiace = 960 eur.
Miesto však nebolo obsadené až do 10. mája 2015, t.j. ďalších 40 dní, za ktoré je pri zúčtovaní finančného príspevku na rozpočtový rok 2015 najneskôr do 31.marca 2016 povinnosť pomernú časť finančného príspevku vrátiť .
Suma na 1 miesto/1 deň v ZOS , resp. ZpS : (320eur x 12mesiacov)/365dní = 10,52 eura/1 miesto/1 deň.
Miesto nebolo obsadené 40 dní, suma vráteného finančného príspevku za toto jedno neobsadené miesto počas týchto 40 dní v rámci zúčtovania do 31.marca 2016 je:
10,52 eur/1miesto/1 deň x 1 miesto x 40 dní = 420,80 eura.
1 miesto nebolo obsadené 49 dní, suma vráteného finančného príspevku za toto jedno neobsadené počas týchto 49 dní v rámci zúčtovania do 31.marca 2016 je: 10,52 eura/1 miesto/ 1 deň x 1miesto x 49 dní = 515,48 eura.
1 miesto nebolo obsadené 59 dní, suma vráteného finančného príspevku za toto jedno neobsadené miesto počas týchto 59 dní v rámci zúčtovania do 31.marca 2016 je: 10,52 eura/1 miesto/1deň x 1miesto x 59 dní = 620,68 eura.
Suma na 1 miesto/1 deň v dennom stacionári : (184 eur x 12 mesiacov)/365 dní= 6,05 eura/1 miesto/1 deň.
1 miesto nebolo obsadené 75 dní, suma vráteného finančného príspevku, ktorú je potrebné vrátiť v rámci zúčtovania finančného príspevku na rozpočtový rok 2015 do 31.marca 2016, je: 6,05 eura/1 miesto/1 deň x 1miesto x 75 dní = 453,75 eura.
1 miesto nebolo obsadené 147 dní, suma vráteného finančného príspevku, ktorú je potrebné vrátiť v rámci zúčtovania finančného príspevku na rozpočtový rok 2015 do 31.marca 2016 je: 6,05 eura/1 miesto/1 deň x 1 miesto x 147 dní = 889,35 eura.
Spolu vrátený finančný príspevok v rámci zúčtovania do 31.marca 2016 je: 453,75 + 889,35 = 1 343,10 eura
Suma na 1 miesto/1 deň v nocľahárni : (120 eur x 12 mesiacov)/365 dní = 3,95 eura/1 miesto/1 deň.
1 miesto nebolo obsadené 180 dní, suma vráteného finančného príspevku v rámci zúčtovania do 31.marca 2016 je: 3,95 eura/1 miesto/1 deň x 1 miesto x 180 dní = 711 eur
Miesto je neobsadené menej ako 30 dní , prijímateľ finančného príspevku nevracia v rámci zúčtovania finančného príspevku na rozpočtový rok 2015 do 31.marca 2016 pomernú časť finančného príspevku z neobsadených miest.
Do poznámky k riadku č. 6 tabuľky je potrebné uviesť rozpísané dni neobsadenia , napr. :
Rozpis bude nasledovný: (1 x 65) + (1 x 138) + (2 x 72) + (1 x 365 ) = 712 dní
zariadenie pre seniorov: 10,52 eura/1 miesto/1 deň
zariadenie opatrovateľskej služby: 10,52 eura/1 miesto/1 deň
domov sociálnych služieb: 10,85 eura/1 miesto/1 deň
špecializované zariadenie: 10,85 eura/1 miesto/1 deň
zariadenie podporovaného bývania: 6,58 eura/1 miesto/1 deň
domov na pol ceste: 4,93 eura/1 miesto/1 deň
zariadenie núdzového bývania: 4,93 eura/1 miesto/1 deň
nocľaháreň: 3,95 eura/1 miesto/1 deň
útulok: 3,95 eura/1 miesto/1 deň
denný stacionár: 6,05 eura/1 miesto/1 deň
rehabilitačné stredisko: 6,05 eura/1 miesto/1 deň

References: § 71
 § 78
 § 71
 § 78
 § 73
 § 72
 § 71
 § 78
 § 8